Publication: Magyar Közlöny
Issue: MK-2011-120 (Year: 2011, Number: 120)
Era: contemporary
Section: 3. melléklet a 96/2011. (X. 17.) VM rendelethez
Paragraph Index: 433

c) A Magas-Bakonyi Tájvédelmi Körzet területén, a Szentgál 76–77 tagokban található lucfenyvesek erdõszerkezet-átalakítását a körzeti erdõterv érvényességi ideje alatt meg kell kezdeni. Ennek érdekében alacsonyabb vágásérettségi kort kell meghatározni, véghasználatként pedig kis területû tarvágásokat kell tervezni azokban. 5.3. Nem védett, Natura 2000 rendeltetésû erdõk 5.3.1. Az erdõtervezés során biztosítani kell a kedvezõ természetvédelmi helyzetû, közösségi jelentõségû illetve kiemelt közösségi jelentõségû jelölõ erdei élõhelytípusok – pannon molyhos tölgyesek (91H0), szubmontán és montán bükkösök (9130), a Cephalanthero-Fagion közép európai sziklai bükkösei mészkövön (9150), pannon gyertyános-tölgyesek kocsánytalan tölgy (Quercus petraea) és gyertyán (Carpinus betulus) fafajokkal (91G0), valamint pannon cseres-tölgyes (91M0) – kiterjedésének, szerkezetének, fajkészletének, természetességi állapotának megõrzése, illetve lehetõség szerinti javítása, bõvítése érdekében szükséges intézkedéseket. 5.3.2. A Natura 2000 elsõdleges rendeltetésû erdõkben törekedni kell az erdõborítás minél folyamatosabb fenntartására. Ezt a védelmi célok, és az erdõ természeti állapota függvényében magasabb vágásérettségi kor meghatározásával, hosszabb véghasználati idõszakú fokozatos felújítóvágás, vagy szálalóvágás alkalmazásával, a tarvágás végrehajtásának térbeli és idõbeli tagolásával, illetve folyamatos erdõborítást, vagy az arra való átállást szolgáló üzemmódú erdõgazdálkodással lehet elérni. 5.3.3. A hozamvizsgálat és a véghasználatok tervezése során törekedni kell arra, hogy a nagyobb, összefüggõ Natura 2000 területeken, vagy azok környezetében a jelölõ erdõtársulás típusokból mindig legyen idõs erdõ. Amennyiben a korosztályviszonyok ezt nem teszik lehetõvé, akkor az idõs erdõk véghasználata során hagyásfa csoportokat kell visszahagyni. 5.3.4. A sekély talajú, meredek lejtõkön kialakult, közösségi jelentõségû, Cephalanthero-Fagion közép európai sziklai bükkös mészkövön (9150) és a kiemelt jelentõségû pannon molyhos tölgyes (91H0) élõhelytípusba tartozó erdõk esetében a védelmi célok függvényében, továbbá a hozamvizsgálat eredményeinek, a természetes felújítás követelményeinek és az erdõ egészségi állapotának figyelembe vételével törekedni kell a vágásérettségi szakasz felsõ határát megközelítõ vágásérettségi kor meghatározásával a fahasználatok gyakoriságának csökkentésére, illetve a faanyagtermelést nem szolgáló üzemmód megállapításával azok teljes elhagyására (például Északi Bakony – HUBF30001 és Papod és Miklád – HUBF20002 Natura 2000 területeken). 5.3.5. Az erdõneveléseket a termõhelynek nem megfelelõ, vagy erdészeti tájidegen elegyfafajok – különös tekintettel az intenzíven terjedõ fajok – visszaszorítását célzó erélyekkel kell megtervezni. 5.4. Egyéb védelmi rendeltetésû erdõk 5.4.1. Több védelmi rendeltetés fennállása esetén arra kell törekedni, hogy a megfelelõ prioritások szem elõtt tartásával minden védelmi rendeltetés érvényesüljön. 5.4.2. Talajvédelmi rendeltetésû erdõk tervezése során az alábbi szempontokat figyelembe kell venni: – Gyengébb termõhelyi adottságok esetén a nevelõvágásokat mérsékelt eréllyel kell megtervezni. – A természetes felújulás illetve felújítás feltételeinek megléte esetén az erdõborítás minél folyamatosabb fenntartására kell törekedni. – A szükségessé váló erdõszerkezet-átalakításokat a több lépcsõben történõ megvalósítás lehetõségének biztosításával – a véghasznált faállomány nehezen visszaszorítható fafajait is tartalmazó, elegyes célállománytípusok elõírásával – kell elõírni. – A meredek lejtésû területek talajának védelme érdekében a fakitermeléseket térben és idõben szükség szerint tagolva kell megtervezni. 5.4.3. Mezõvédõ erdõkben a nevelõvágásokat a jellemzõ erdõszerkezet és megtartása, valamint az elegyesség fenntartása mellett kell megtervezni. 5.4.4. Vízvédelmi és településvédelmi rendeltetésû erdõben törekedni kell az erdõborítás minél folyamatosabb fenntartására. Ennek megvalósulását vágásos üzemmód esetén magasabb vágásérettségi kor meghatározásával, hosszabb véghasználati idõszakú fokozatos felújítóvágás, vagy szálalóvágás alkalmazásával, illetve a tarvágás végrehajtásának térbeli és idõbeli tagolásával lehet elérni.

Source: https://magyarkozlony.hu/hivatalos-lapok/71563302f84e742065bf83bcfc8995fa742f90b5/dokumentumok/c1f357acec0db10d2cd383549e155568aecae608/letoltes